CELEX: 62008CN0105
Language: lv
Date: 2008-03-06 00:00:00
Title: Lieta C-105/08: Prasība, kas celta 2008. gada 6. martā — Eiropas Kopienu Komisija/Portugāles Republika

9.5.2008   
            
            
               LV
            
            
               Eiropas Savienības Oficiālais Vēstnesis
            
            
               C 116/15
            
         Prasība, kas celta 2008. gada 6. martā — Eiropas Kopienu Komisija/Portugāles Republika
   (Lieta C-105/08)
   (2008/C 116/26)
   Tiesvedības valoda — portugāļu
   Lietas dalībnieki
   
      Prasītāja: Eiropas Kopienu Komisija (pārstāvji — R. Lyal un M. Alfonso)
   
      Atbildētāja: Portugāles Republika
   Prasītājas prasījumi:
   
               —
            
            
               atzīt, ka, apliekot uz citām valstīm veiktus procentu maksājumus ar lielākiem nodokļiem nekā procentus, kas samaksāti Portugāles teritorijā rezidējošām sabiedrībām, Portugāles Republika ierobežo hipotekārā kredīta un cita veida kredītu pakalpojumu sniegšanu citās dalībvalstīs un citās valstīs, kas noslēgušas EEZ līgumu, rezidējošiem finanšu uzņēmumiem un tāpēc neizpilda pienākumus, kas tai ir saskaņā ar EKL 49. un 56. pantu un EEZ līguma 36. un 40. pantu;
            
         
               —
            
            
               piespriest Portugāles Republikai atlīdzināt tiesāšanās izdevumus.
            
         Pamati un galvenie argumenti
   Likumā par uzņēmumu nodokli (LUN) ir paredzēti atšķirīgi nodokļi ienākumiem no procentiem, kas samaksāti finanšu uzņēmumiem, atkarībā no tā, vai šie uzņēmumi ir vai nav rezidenti Portugāles teritorijā.
   Portugālē nerezidējošiem finanšu uzņēmumiem samaksātiem procentiem piemērojamais nodoklis faktiski veido daudz lielāku nodokļu nastu nekā tā, kas par līdzīgiem ienākumiem ir rezidējošiem nodokļu maksātājiem. Tādējādi valsts tiesību akti attur nerezidējošus finanšu uzņēmumus no pakalpojumu, it īpaši hipotekārā kredīta, piedāvāšanas Portugāles tirgū un liedz Portugāles iedzīvotājiem saņemt kredīta pakalpojumus, ko varētu sniegt šie uzņēmumi. Minētie tiesību akti tādējādi ierobežo EKL 49. un 56. pantā un atbilstošajos EEZ līguma pantos paredzētās pamatbrīvības.